# Jerusha Jhirad

Jerusha Jacob Jhirad (Shivamogga, 1891ko martxoaren 21a – 1984ko ekainaren 2a) indiar medikua izan zen.

## Bizitza

Jhirad Shivamoggan (Karnataka) jaio zen eta Bene Israel komunitate juduko kidea zen. Puneko eskola batean egin zuen ikasketak, geroago Bombayko Grant Medical Collegen, eta 1912an medikuntzan eta kirurgian lizentziatu zen. Atzerrian ikasteko, Indiako gobernuaren diru-laguntza jaso zuen lehen emakumea izan zen. Ingalaterran Emakumeen Medikuntza Eskolan ikasi zuen eta 1917an medikuntzan eta kirurgian lizentziatu zen Londresko Unibertsitatean. 1919an obstetrizia eta ginekologiako doktoretza lortu zuen. 1917an Londresko Elizabeth Garrett Anderson ospitalean hasi zen lanean, eta 1918an Birminghamgo amaetxean.
1920an Indiara itzuli zen, non hasieran Delhiko Lady Hardinge ospitalean jardun zuen, 1920tik 1924ra Bangaloreko amaetxean, eta 1925etik 1947ra Bombayko Cama ospitalean.
1931n bake-epaile izendatu zuten. 1934an Biharreko lurrikaratik bizirik atera zirenei laguntza medikoa eman zien. 1937 eta 1938an amen heriotza-tasari buruzko azterketa estatistiko bat egin zuen Bombayn. Bombayko Obstetrizia eta Ginekologia Elkartearen sortzaile eta burua izan zen, eta Indiako Obstetrizia eta Ginekologia Elkarteen Federazioko burua ere bai. Sexu-heziketaren alde idatzi zuen, aurreikusi gabeko haurdunaldiak mugatzeko. 1950ean Madrasen egin zen Indiako Obstetrizia eta Ginekologia Kongresuaren buru izan zen.
Horrez gain, judaismo erreformistaren aitzindaria izan zen. Juduen Erlijio Batasuneko otoitz mistoetan parte hartu ondoren, Bombayra itzuli eta 1925ean elkarte bat sortu zuen Bene Israelen baitan, Leah ahizparekin batera.
1975ean autobiografia labur bat idatzi zuen, eta 1990ean haren ilobak argitaratu zuen forma zabalduan, A Dream Realised: Biography of Dr Jerusha J. Jhirad izenburuarekin.
1984an hil zen, 93 urte zituela.

## Sariak eta errekonozimenduak

* 1945: Britainiar Inperioko Ordenaren kidea
* 1947: Obstetrikoen eta Ginekologoen Errege Elkargoko kidea
* 1966: Padma Shri saria
* Artizarreko Jhirad kraterrak Jerusha Jhiraden izena darama

## Lan hautatuak

* Medico-social work (1929)
* Maternal Mortality (1936)
* Report on an investigation into the causes of maternal mortality in the city of Bombay (1941)
* Uterine Inversion (1946)
* Women in the Medical Profession (1960)
* Practical aspects of birth control (1963)
* Role of legalization of abortions in population control (1964)
* Careers for Medical Women in India (1964)
* Ante-natal diagnosis (1966)
* Obstetrics Then and Now (1968)

## Erreferentziak

* 1 2 3 4 5 6 (Ingelesez) Ramanna, Mridula. (2019). «A pioneer of maternal health: Jerusha Jhirad, 1890–1983» The National Medical Journal of India 32 (4): 243-246. ISSN 0970-258X. (Noiz kontsultatua: 2024-09-03).
* 1 2 3 4 5 (Ingelesez) Kirsh, Sharon; Kirsh, Florence. (2002). Fabulous Female Physicians. Second Story Press, 40-48 or. ISBN 1896764436..
* 1 2 3 (Ingelesez) Purandare, C. N.; Patel, Madhuri A.; Balsarkar, Geetha. (2012). «Indian Contribution to Obstetrics and Gynecology» Journal of Obstetrics and Gynaecology of India 62 (3): 266-267. (Noiz kontsultatua: 2024-09-03).
* 1 2 3 (Ingelesez) Roland, Joan G.; Daniel, Noreen; Lentin, Sifra. «Bene Israel» Jewish Women's Archive 2009-02-27 (Noiz kontsultatua: 2024-09-03).
* 1 2 3 4 (Ingelesez) Kabadi Waman P. (1937). Indian Whos Who 1937-38. , 333 or. (Noiz kontsultatua: 2024-09-03).
* ↑ (Ingelesez) The historical record (1836-1912) being a supplement to the Calendar completed to September 1912. London: Hodder & Stoughton, 447 or. (Noiz kontsultatua: 2024-09-03).
* 1 2 (Ingelesez) Jhirad, Jerusha. (1941). «Report on an investigation into the causes of maternal mortality in the city of Bombay» Health Bulletin 29 (Noiz kontsultatua: 2024-09-03).
* ↑ (Ingelesez) «Maharashtra - Rodef Shalom Synagogue» Indian Jewish Heritage Center (Noiz kontsultatua: 2024-09-03).
* ↑ (Ingelesez) Jhirad, Abigail. (1990). A dream realised: biography of Dr. Jerusha J. Jhirad. Bombay: ORT India OCLC .23471624.
* ↑ (Ingelesez) Gazetteer of Planetary Nomenclature. United States Geological Survey (argitaratze data: 1994), 18 or..
* ↑ (Ingelesez) Jhirad, Jerusha. (1929). «Medico-social work» Women in modern India (Bombay: Taraporewala) 133.
* ↑ (Ingelesez) Jhirad, Jerusha. (1936). «Maternal Mortality» Journal of the Association of Medical Women in India 24.3: 40-46..
* ↑ (Ingelesez) Jhirad, Jerusha. (1946). «Uterine inversion» Medical Bulletin 14: 16-21. 1946-01-28 (Noiz kontsultatua: 2024-09-03).
* ↑ (Ingelesez) Jhirad, Jerusha. (1960). «Women in the medical profession» Journal of the Association of Medical Women in India 48.9.
* ↑ (Ingelesez) Jhirad, Jerusha. (1963). «Practical aspects of birth control» Journal of the Association of Medical Women in India 51: 116-123..
* ↑ (Ingelesez) Jhirad, Jerusha. (1964). «Role of legalization of abortions in population control» Journal of the Association of Medical Women in India 52: 98-100..
* ↑ (Ingelesez) Jhirad, Jerusha. (1964). «Careers for Medical Women in India» World Medical Journal 11: 29-30. (Noiz kontsultatua: 2024-09-03).
* ↑ (Ingelesez) Jhirad, Jerusha. (1966). «Ante-natal diagnosis» The Indian Practitioner 19 (1): 1-11. (Noiz kontsultatua: 2024-09-03).
* ↑ (Ingelesez) Jhirad, Jerusha. «Obstetrics Then and Now» The Journal of Obstetrics and Gynaecology of India 18: 157-172. (Noiz kontsultatua: 2024-09-03).

## Kanpo estekak

* Datuak: Q3177539